text: Trafikken glider - men langsomt
  20 marts 2013 kl. 07.24
  Sne og kulde generer trafikken. Vejdirektoratet advarer mod glatte veje.
  Det er ikke kun i sydjylland, trafikken sneglede sig afsted onsdag morgen. Det gjaldt det meste af landet.
  Vejdirektoratet har saltet hele natten, og ifølge meteorologerne er der ikke længere varsel om snefygning.
  - Generelt ser vejene også fine ud, siger trafikmedarbejder Dan Jensen fra Vejdirektoratets Trafikinformationscenter til Ritzau.
  - Vi har været ude hele natten og salte og rydde sne, hvor der var behov for det. Så status er, at det ser fornuftigt ud derude. Man skal selvfølgelig altid køre efter forholdene, og der kan være lokale sne- og isglatte veje, siger han.
  